《寄襄贵丁明府》
元代·任士林

小桂堂前手自栽，未沉沙塌已生苔。青山自笑不归去，白马相看时独来。

凉月清宵谁与共？好花晴日不须开。明年应度卢沟水，早寄春风郭隗台。

作者简介：（1253—1309）元庆元鄞县人，字叔实，号松乡。幼颖秀，六岁能属文，诸子百家，无不周览。后讲道会稽，授徒钱塘。武宗至大初，荐授湖州安定书院山长。为文沉厚正大，一以理为主。有《松乡集》。